ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ડૉ. હર્ષવર્ધને એલએનજેપી હોસ્પિટલની મુલાકાત લીધી; કોવિડ-19 સામે સફળતાપૂર્વક લડવા તૈયારીની સમીક્ષા કરી
એલએનજેપી પ્રતિબદ્ધ કોવિડ-19 હોસ્પિટલ તરીકે કામ કરશે
કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધને આજે લોકનાયક જયપ્રકાશ નારાયણ હોસ્પિટલ ની મુલાકાત લીધી હતી અને કોવિડ-19નો સફળતાપૂર્વક સામાનો કરવા તૈયારીની સમીક્ષા કરી હતી.
કેન્દ્રીય મંત્રીએ થોડા વોર્ડ, નવા સર્જિકલ વોર્ડ બ્લોક, ડાયેટરી ડિપાર્ટમેન્ટ, સ્પેશ્યલ વોર્ડ, કોરોના સ્ક્રીનિંગ સેન્ટર, કોરોના કેર અને આઇસીયુની મુલાકાત લીધી હતી. હોસ્પિટલનાં વિવિધ વોર્ડ અને સંકુલેની વિસ્તૃત સમીક્ષા અને ચકાસમઈ કર્યા પછી આરોગ્ય મંત્રીએ વિભાગોની કામગીરી પર સંતોષ વ્યક્ત કર્યો હતો અને એની પ્રશંસા કરી હતી તથા આ કામગીરી હાથ ધરવા માટે મોખરે રહેનાર હેલ્થ વર્કર્સના સમર્પણ અને મહેનતની પ્રશંસા કરી હતી. તેમણે કહ્યું હતું કે, “દેશ હાલના કટોકટીના સમયમાં તમારી સેવા માટે હંમેશા તમારો ઋણ રહેશે.” તેમણે હોસ્પિટલમાં ઉચિત ઇન્ફેક્શન નિયંત્રણ આચારસંહિતાનું પાલન કરવા બદલ તેમની પ્રશંસા કરી હતી. આઇસોલેશન બેડની વિકસતી જરૂરિયાતોને ધ્યાનમાં રાખીને ડૉ. હર્ષવર્ધને જણાવ્યું હતું કે, એલએનજેપી હોસ્પિટલ ડેડિકેટેડ કોવિડ-19 હોસ્પિટલ તરીકે કામ કરશે, જે પર્યાપ્ત સંખ્યામાં આઇસોલેશન વોર્ડ અને બેડ ધરાવે છે.
ડૉ. હર્ષવર્ધને જણાવ્યું હતું કે, સરકારે કોવિડ-19 દર્દીઓ માટે એલએનજેપીમાં 1500 બેડ અને જી બી પંત હોસ્પિટલમાં 500 બેડની ઓળખ કરી છે. ડૉક્ટરો અને હેલ્થ સ્ટાફથી સજ્જ આ વોર્ડને કેમ્પસમાં અને નજીકની હોટેલમાં નર્સોની હોસ્પિટલમાં બોર્ડિંગ અને લોજિંગ માટે વિશેષ સુવિધા પ્રદાન કરવામાં આવી છે, જેથી તેમની અવરજવરની સમસ્યાનું સમાધાન થાય તેમજ તેમના પરિવારજનો સાથેના સંસર્ગનું જોખમ ટળે. તેમણે એવું સૂચન પણ કર્યું હતું કે, હોસ્પિટલમાં સેવા લેતા આ પ્રકારનાં દર્દીઓ માટે ટેલીમેડિસિન / ટેલી કન્સલ્ટેશનની સિસ્ટમ સ્થાપિત કરવી જોઈએ. આ જ પ્રકારની સિસ્ટમ એમ્સ નવી દિલ્હીમાં સ્થાપિત કરીને કાર્યરત કરવામાં આવી છે એવું તેમણે ઉમેર્યું હતું. તેમણે જાણકારી આપી હતી કે, સરકારે ડિજિટલ પ્રીસ્ક્રિપ્શન અને દવાઓની હોમ ડિલિવરીની સિસ્ટમની સુવિધા પણ આપી છે.
પીપીઇ, એન95 માસ્ક અને વેન્ટિલેટર્સની ઉપલબ્ધતા પર આરોગ્ય મંત્રીએ કહ્યું હતું કે, “અમને પર્યાપ્ત સંખ્યા માટે ઓર્ડર આપી દીધા છે, જેથી ભવિષ્યમાં જરૂર પડે તો વધતી જરૂરિયાતને પૂર્ણ કરી શકાય.” વિવિધ રાજ્ય સરકારો પર્યાપ્ત સંખ્યામાં પીપીઇ – 4,66,057 અને એન95 માસ્ક – 25,28,996 ધરાવે છે – તેમને આગામી થોડા દિવસોમાં વધારે પીપીઇ – 1,54,250 અને એન95 -1,53,300 આપવામાં આવશે.
ડૉક્ટરો અને મોખરે રહીને કામ કરતા હેલ્થ વર્કર્સ સાથે ભેદભાવની સમસ્યા પર તેમણે જણાવ્યું હતું કે ગૃહ મંત્રાલયે આ પ્રકારની ઘટનાઓની નોંધ લીધી છે અને સત્તામંડળોને રાષ્ટ્રીય સુરક્ષા ધારા હેઠળ કડક કામગીરી કરવાની સલાહ આપી છે. તેમણે સાધારણ જનતા અને દર્દીઓનાં પરિવારજનોને ડૉક્ટરો અને હેલ્થકેર વર્કર્સ પર હુમલો ન કરવા અપીલ કરી હતી, જેઓ કોરોનાથી અસરગ્રસ્ત વ્યક્તિઓના જીવનનું રક્ષણ કરવા તેમનું કિંમતી જીવન અને સમય આપી રહ્યાં છે.
તેમણે લોકોને સોશિયલ ડિસ્ટન્સિંગ માર્ગદર્શિકા તથા દેશમાં કોવિડ-19ના પ્રસારને નિયંત્રણમાં લેવા અને નિવારણ કરવા માટે શું કરવું અને શું ન કરવું એ માટે જરૂરી બાબતોનું અનુસરણ કરવા વિનંતી કરી હતી.
GP/RP
(Visitor Counter : 158
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 171.76 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.41 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,71,76,39,430
|
|
બાકી ઉપલબ્ધ
|
|
11,41,57,231
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 171.76 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.41 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 182
મંત્રીમંડળ
મંત્રીમંડળે ભારત અને માલદીવ્સ વચ્ચે દીર્ઘકાલિન શહેરી વિકાસના ક્ષેત્રમાં સહકાર માટેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના આવાસ અને શહેરી વિકાસ મંત્રાલય  અને માલદીવ્સ સરકારના રાષ્ટ્રીય આયોજન, આવાસ અને માળખાકીય સુવિધા મંત્રાલય વચ્ચે દીર્ઘકાલિન શહેરી વિકાસના ક્ષેત્રમાં પારસ્પરિક સહયોગ માટેના સમજૂતી કરાર ને મંજૂરી આપી છે. આ કરાર પર ફેબ્રુઆરી 2021માં બંને પક્ષોએ હસ્તાક્ષર કર્યા હતા.
આ સમજૂતી કરારના માળખા અંતર્ગત સહકાર માટેના કાર્યક્રમોની વ્યૂહનીતિ ઘડવા અને તેના અમલીકરણ માટે એક સંયુક્ત કામગીરી સમૂહ ની રચના કરવામાં આવશે. સંયુક્ત કામગીરી સમૂહની બેઠક એકાંતર વર્ષે માલદીવ્સ અને ભારતમાં વાર્ષિક ધોરણે યોજાશે.
લાભો:
આ સમજૂતી કરારથી બંને દેશો વચ્ચે દીર્ઘકાલિન શહેરી વિકાસના ક્ષેત્રમાં મજબૂત, ઘનિષ્ઠ અને લાંબાગાળાનો દ્વિપક્ષીય સહકાર સ્થાપિત કરવાનું પ્રોત્સાહન આપી શકાશે. આ MoUના કારણે શહેરી આયોજન, સ્માર્ટ સિટી વિકાસ, ઘન કચરાના વ્યવસ્થાપન, પરવડે તેવા આવાસ, શહેરી હરિત પરિવહન, શહેરી સામુહિક ઝડપી પરિવહન સહિતના દીર્ઘકાલિન શહેરી વિકાસના ક્ષેત્રોમાં રોજગારીનું સર્જન થવાની પણ અપેક્ષા છે.
વિગતો:
આ સમજૂતી કરાર બંને પક્ષોએ જે તારીખે એટલે કે 20 ફેબ્રુઆરી 2021ના રોજ તેના પર હસ્તાક્ષર કર્યા તે દિવસથી અમલમાં આવ્યો છે અને તે સદાકાળ સુધી અમલમાં રહેશે.
આ MoUનો મૂળ ઉદ્દેશ શહેરી આયોજન, સ્માર્ટ સિટી વિકાસ, ઘન કચરાના વ્યવસ્થાપન, પરવડે તેવા આવાસ, શહેરી હરિત પરિવહન, શહેરી સામુહિક ઝડપી પરિવહન અને કરાર પર હસ્તાક્ષર કરનારા બંને પક્ષોના પારસ્પરિક હિતોના અન્ય સંબંધિત ક્ષેત્રો સહિત દીર્ઘકાલિન શહેરી વિકાસના ક્ષેત્રમાં ભારત- માલદીવ્સ વચ્ચે ટેકનિકલ સહયોગ પૂરો પાડવાનો અને તેને વધુ મજબૂત બનાવવાનો છે.
(
પ્રધાનમંત્રીનું કાર્યાલય
પ્રધાનમંત્રીએ વિયેનામાં થયેલા આતંકી હુમલાની નિંદા કરી
પ્રધાનમંત્રી શ્રી નરેન્દ્ર મોદીએ વિયેનામાં થયેલા ભયંકર આતંકી હુમલાની નિંદા કરી છે.
પ્રધાનમંત્રીએ કહ્યું કે "વિયેનામાં થયેલા ભયાનક આતંકી હુમલાથી ભારે આઘાત અને દુ:ખ થયું. આ દુ:ખદ સમયમાં ભારત ઓસ્ટ્રિયાની સાથે છે. મારી સંવેદના પીડિતો અને તેમના પરિવારો સાથે છે."
SD/GP/BT
(
કૃષિ મંત્રાલય
‘કિસાન રથ’ મોબાઇલ એપ્લિકેશનને શરૂઆતના એક જ અઠવાડિયામાં પ્રચંડ પ્રતિસાદ મળ્યો
ખાદ્યાન્ન અને કૃષિ ઉત્પાદનોની સુવિધા પૂરી પાડતી આ એપ્લિકેશન પર 1.5 લાખથી વધુ ખેડૂતો અને વેપારીઓએ નોંધણી કરાવી
ભારત સરકારનો કૃષિ, સહકારિતા અને ખેડૂત કલ્યાણ વિભાગ લૉકડાઉનના સમયમાં ખેતર સ્તરે ખેડૂતો અને કૃષિલક્ષી પ્રવૃત્તિઓની સુવિધા પૂરી પાડવા માટે કેટલાક પગલાં લઇ રહ્યો છે. આ પ્રવૃત્તિઓની તાજેતરની સ્થિતિ નીચે ઉલ્લેખ કર્યા અનુસાર છે:
- કૃષિ અને ખેડૂત કલ્યાણ મંત્રાલય દ્વારા ખેડૂતો અને વેપારીઓને ખાદ્યાન્ન , ફળ અને શાકભાજી, તેલીબિયા, તેજાના, ફુલો, વાંસ, લાકડાના ઢીમચા અને ગૌણ વન પેદાશો, નાળિયેર વગેરેના પરિવહન માટે હેરફેરની સુવિધા આપવાના આશયથી 17.04.2020ના રોજ ‘કિસાન રથ’ એપ્લિકેશનની શરૂઆત કરવામાં આવી હતી. અત્યાર સુધીમાં 80,474 ખેડૂતો અને 70,581 વેપારીઓએ આ એપ્લિકેશન પર નોંધણી કરાવી છે.
- સંપૂર્ણ લૉકડાઉનના કારણે, તમામ જથ્થાબંધ બજારો 25.03.2020 સુધી બંધ રાખવામાં આવ્યા હતા. ભારતમાં 2587 અગ્રણી/મુખ્ય બજારો છે જેમાંથી 1091 બજારો 26.03.2020ના રોજ શરૂ કરી દેવામાં આવ્યા હતા જ્યારે 23.04.2020ના રોજ 2067 બજારો કાર્યરત થઇ ગયા હતા.
- દેશમાં વીસ  શહેરોમાં કઠોળ અન તેલીબિયાની લઘુતમ ટેકાના ભાવે ખરીદીની પ્રક્રિયા ચાલી રહી છે. નાફેડ અને FCI દ્વારા રૂ. 1605.43 કરોડમાં 1,79,852.21 MT કઠોળ અને 1,64,195.14 MT તેલીબિયાની ખરીદી કરવામાં આવી છે જેનાથી 2,05,869 ખેડૂતોને લાભ થયો છે.
- ઉનાળુ પાકના વાવેતરનું ક્ષેત્રફળ:
ડાંગર: ઉનાળુ ડાંગર પાક હેઠળ અંદાજે 34.73 લાખ હેક્ટર વિસ્તારમાં વાવેતર થયું છે જ્યારે આ સમયગાળામાં ગયા વર્ષે 25.22 લાખ હેક્ટર વિસ્તારમાં ડાંગરનું વાવેતર થયું હતું.
કઠોળ: કઠોળ પાક હેઠળ અંદાજે 5.07 લાખ હેક્ટર વિસ્તારમાં વાવેતર થયું છે જ્યારે આ સમયગાળામાં ગયા વર્ષે 3.82 લાખ હેક્ટર વિસ્તારમાં કઠોળનું વાવેતર થયું હતું.
જાડુ અનાજ: જાડા અનાજના પાક હેઠળ અંદાજે 8.55 લાખ હેક્ટર વિસ્તારમાં વાવેતર થયું છે જ્યારે આ સમયગાળામાં ગયા વર્ષે 5.47 લાખ હેક્ટર વિસ્તારમાં જાડા અનાજનું વાવેતર થયું હતું.
તેલીબિયા: તેલીબિયાના પાક હેઠળ અંદાજે 8.73 લાખ હેક્ટર વિસ્તારમાં વાવેતર થયું છે જ્યારે આ સમયગાળામાં ગયા વર્ષે 6.80 લાખ હેક્ટર વિસ્તારમાં તેલીબિયાનું વાવેતર થયું હતું.
- 24.04.2020 સુધીમાં લણણીની સ્થિતિ
ઘઉં: રાજ્યો દ્વારા આપવામાં આવેલા અહેવાલો અનુસાર મધ્યપ્રદેશમાં અંદાજે 98-99%, રાજસ્થાનમાં અંદાજે 90-92%, ઉત્તરપ્રદેશમાં અંદાજે 82-85%, હરિયાણામાં અંદાજે 50-55%, પંજાબમાં અંદાજે 45-50% અને અન્ય રાજ્યોમાં અંદાજે 86-88% ઘઉંના પાકની લણણી થઇ ગઇ છે.
GP/DS
(Visitor Counter : 174
પ્રધાનમંત્રીનું કાર્યાલય
પ્રધાનમંત્રી શ્રીએ પોંગલ પર દરેકને ખાસ કરીને તમિલ લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પોંગલના અવસર પર દરેકને ખાસ કરીને તમિલ લોકોને શુભેચ્છા પાઠવી છે.
એક ટ્વીટમાં, પ્રધાનમંત્રી શ્રીએ કહ્યું;
"દરેકને પોંગલની શુભેચ્છાઓ, ખાસ કરીને વિશ્વભરના તમિલ લોકોને. આ તહેવાર આપણા જીવનમાં સુખ અને અદ્ભુત સ્વાસ્થ્ય લાવે તેવી પ્રાર્થના."
YP/GP/JD
(
ગૃહ મંત્રાલય
કેબિનેટ સચિવનાં અધ્યક્ષપદે ચક્રવાતી તોફાન ‘ફેની’થી ઊભા થયેલા સ્થિતિસંજોગો સામે પૂર્વતૈયારીનાં પગલાંની સમીક્ષા કરવા એનસીએમસીની બેઠક યોજાઈ
નવી દિલ્હી, 29-04-2019
કેબિનટ સચિવના અધ્યક્ષપદ હેઠળ આજે રાષ્ટ્રીય આપત્તિ વ્યવસ્થાપન સમિતિ ની બેઠક યોજાઈ હતી, જેમાં ચક્રવાતી તોફાન ‘ફેની’ને કારણે ઊભા થયેલા સ્થિતિસંજોગોની સમીક્ષા કરવામાં આવી હતી. આ બેઠકમાં તામિલનાડુ, આંધ્રપ્રદેશ, ઓડિશા અને પશ્ચિમ બંગાળનાં મુખ્ય સચિવો/અગ્ર સચિવો વીડિયો કોન્ફરન્સ મારફતે સામેલ થયા હતા. કેન્દ્રીય મંત્રાલયો/સંસ્થાઓનાં વરિષ્ઠ અધિકારીઓ પણ આ બેઠકમાં હાજર રહ્યા હતા.
આ બેઠક દરમિયાન રાજ્ય સરકારના તમામ સંબંધિત અધિકારીઓએ ચક્રવાતી તોફાનને કારણે ઊભા થનારા કોઈપણ સ્થિતિ સંજોગોનો સામનો કરવાની તેમની સંપૂર્ણ તૈયારી હોવાની પુષ્ટિ કરી હતી. ઉપરાંત રાજ્ય સરકારોએ માછીમારોને દરિયામાં સાહસ ન ખેડવાની પર્યાપ્ત ચેતવણી આપી છે અને જણાવ્યું છે કે, પ્રજનનનો સમયગાળો હોવાનાં કારણે 14મી જૂન સુધી દરિયામાં માછીમારી પર સિઝનલ પ્રતિંબધ મૂકવામાં આવ્યો છે. રાજ્ય સરકારોને આ પ્રતિબંધનો અસરકારક અમલ કરવાની સલાહ આપવામાં આવી છે.
ગૃહ મંત્રાલયે રાજ્ય સરકારોને તેમની વિનંતી પ્રમાણે એસડીઆરએફનાં હપ્તાની આગોતરી ચૂકવણી કરવાની ખાતરી આપી હતી.
ભારતીય હવામાન વિભાગની આગાહી મુજબ, ચક્રવાતી તોફાન ‘ફેની’ અત્યારે ચેન્નાઈનાં દક્ષિણ પૂર્વમાં 880 કિમીનાં અંતરે સ્થિત છે. 30 એપ્રિલ સુધીમાં અતિ ગંભીર ચક્રવાતી તોફાન ઊભું થવાની શક્યતા છે. આ તોફાન 1 મે, 2019 સુધી ઉત્તરપશ્ચિમ તરફ આગળ વધશે અને પછી ધીમે ધીમે ઉત્તરપૂર્વ તરફ પુનઃવળાંક લેશે. સરકાર પૂર્વનાં દરિયાકિનારે સ્થિત રાજ્યો પર એની અસર પર બારીક નજર રાખી રહી છે.
એનડીઆરએફ અને ભારતીય તટરક્ષક દળને હાઈ એલર્ટ પર મૂકવામાં આવ્યું છે તથા રાજ્ય સરકારનાં સત્તામંડળો સાથે સંકલન કરે છે. તેમણે યોગ્ય તૈયારીઓ કરી છે. માછીમારોને દરિયામાં ન જવાની નિયમિત ચેતવણીઓ 25 એપ્રિલ, 2019થી રજૂ થાય છે જે દરિયો ખેડવા ગયેલા છે એમને કિનારે પરત ફરવા જણાવ્યું છે. આઇએમડી સંબંધિત તમામ રાજ્યોને તાજેતરની આગાહી સાથે ત્રણ કલાકનું બુલેટીન પ્રસ્તુત કરે છે. ગૃહ મંત્રાલય રાજ્ય સરકારો અને કેન્દ્ર સરકારની સંબંધિત સંસ્થાઓ સાથે સતત સંપર્કમાં પણ છે.
પ્રધાનમંત્રી આ સ્થિતિ પર બારીક નજર રાખી રહ્યાં છે, એમનાં સૂચનને પગલે એનસીએમસીની બેઠક યોજવામાં આવી હતી. હાલની પરિસ્થિતિની સમીક્ષા કરવા માટે આવતીકાલે એનસીએમસીની બેઠક ફરી યોજાશે.
DK/NP/JKhunt/GP
(Visitor Counter : 212
રેલવે મંત્રાલય
કેબિનેટે નવી દિલ્હી, અમદાવાદ અને છત્રપતિ શિવાજી મહારાજ ટર્મિનસ , મુંબઈ રેલ્વે સ્ટેશનોના પુનઃવિકાસને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આશરે ₹10,000 કરોડના અંદાજિત કુલ રોકાણ સાથે 3 મોટા રેલવે સ્ટેશનોના પુનઃવિકાસ માટેની ભારતીય રેલવેની દરખાસ્તને મંજૂરી આપી છે.
a) નવી દિલ્હી રેલ્વે સ્ટેશન;
b) અમદાવાદ રેલ્વે સ્ટેશન; અને
c) છત્રપતિ શિવાજી મહારાજ ટર્મિનસ  મુંબઈ
રેલ્વે સ્ટેશન એ કોઈપણ શહેર માટે મહત્વપૂર્ણ અને કેન્દ્રીય સ્થળ છે. પ્રધાનમંત્રી શ્રી નરેન્દ્ર મોદીએ રેલવેના પરિવર્તનમાં સ્ટેશનોના વિકાસને મહત્વ આપ્યું છે. કેબિનેટના આજનો નિર્ણય સ્ટેશનના વિકાસને નવી દિશા આપે છે. 199 સ્ટેશનોના પુનઃવિકાસ પર કામ ચાલી રહ્યું છે. તેમાંથી 47 સ્ટેશનો માટે ટેન્ડર બહાર પાડવામાં આવ્યા છે. બાકીના માટે માસ્ટર પ્લાનિંગ અને ડિઝાઇન ચાલુ છે. 32 સ્ટેશનો માટે કામ ઝડપથી ચાલી રહ્યું છે. આજે કેબિનેટે રૂ. 10,000 કરોડ નવી દિલ્હી, છત્રપતિ શિવાજી મહારાજ ટર્મિનસ , મુંબઈ અને અમદાવાદ રેલવે સ્ટેશન નામના 3 મોટા સ્ટેશનો માટે મંજૂર કર્યા છે.
સ્ટેશન ડિઝાઇનના માનક તત્વો આ હશે:
- દરેક સ્ટેશન પર એક જગ્યા પર તમામ મુસાફરોની સુવિધાઓ સાથે એક વિશાળ છત પ્લાઝા  હશે અને રિટેલ, કાફેટેરિયા, મનોરંજન સુવિધાઓ માટે જગ્યાઓ પણ હશે.
- રેલ્વે ટ્રેકની બંને બાજુએ સ્ટેશન બિલ્ડીંગ સાથે શહેરની બંને બાજુઓ સ્ટેશન સાથે જોડવામાં આવશે.
- ફૂડ કોર્ટ, વેઇટિંગ લોન્જ, બાળકો માટે રમવાની જગ્યા, સ્થાનિક ઉત્પાદનો માટે જગ્યા વગેરે જેવી સુવિધાઓ ઉપલબ્ધ રહેશે.
- શહેરની અંદર સ્થિત સ્ટેશનો પર સિટી સેન્ટર જેવી જગ્યા હશે.
- સ્ટેશનોને આરામદાયક બનાવવા માટે, ત્યાં યોગ્ય રોશની, માર્ગ શોધવા/સંકેતો, એકોસ્ટિક્સ, લિફ્ટ્સ/એસ્કેલેટર/ટ્રાવેલેટર હશે.
- પર્યાપ્ત પાર્કિંગની સુવિધા સાથે ટ્રાફિકની સુચારૂ હિલચાલ માટે માસ્ટર પ્લાન તૈયાર કરવામાં આવ્યો છે.
- મેટ્રો, બસ વગેરે જેવા પરિવહનના અન્ય મોડ્સ સાથે એકીકરણ હશે.
- ગ્રીન બિલ્ડીંગ ટેકનિકનો ઉપયોગ કરવામાં આવશે, જેમાં સૌર ઉર્જા, જળ સંરક્ષણ/રિસાયક્લિંગ અને સુધારેલ વૃક્ષ આવરણ છે.
- દિવ્યાંગોને અનુકુળ સુવિધા પુરી પાડવા માટે ખાસ કાળજી રાખવામાં આવશે.
- આ સ્ટેશનોને ઇન્ટેલિજન્ટ બિલ્ડિંગના કોન્સેપ્ટ પર ડેવલપ કરવામાં આવશે.
- આગમન/પ્રસ્થાન, ક્લટર ફ્રી પ્લેટફોર્મ્સ, સુધારેલી સપાટીઓ, સંપૂર્ણ કવર્ડ પ્લેટફોર્મ્સનું અલગીકરણ હશે.
- સીસીટીવી લગાવવા અને એક્સેસ કંટ્રોલ સાથે સ્ટેશનો સુરક્ષિત રહેશે.
- આ આઇકોનિક સ્ટેશન બિલ્ડીંગ હશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 193.83 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 21,177 થયું
- સક્રિય કેસનું ભારણ હાલમાં 0.05% છે
- સાજા થવાનો દર હાલમાં 98.74% નોંધાયો
- છેલ્લા 24 કલાકમાં 2,363 દર્દીઓ સાજા થયા, કુલ વધીને 4,26,22,757 દર્દીઓ સાજા થયા
- છેલ્લા 24 કલાકમાં ભારતમાં 4,041 નવા કેસ નોંધાયા
- દૈનિક પોઝિટિવીટી દર 0.95% પહોંચ્યો
- સાપ્તાહિક પોઝિટિવીટી દર હાલમાં 0.73% છે
- કુલ 85.17 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,25,379 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 883 ડોઝ આપવામાં આવ્યા છે
ભારતનો સક્રિય કેસલોડ હાલમાં 11,393 છે
સક્રિય કેસ 0.03% છે
રિકવરી રેટ હાલમાં 98.79% છે
છેલ્લા 24 કલાકમાં 2,661 રિકવરી સાથે કુલ રિકવરી વધીને 4,44,39,965 થઈ છે
છેલ્લા 24 કલાકમાં 1,021 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.89 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,31,172 ટેસ્ટ કરવામાં આવ્યા છે
YP/GP/NP
(Visitor Counter : 90
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે શેરડીના ખેડૂતો માટે વાજબી અને લાભદાયક કિંમત  વધારવાના મંત્રીમંડળના નિર્ણય માટે પ્રધાનમંત્રી શ્રી નરેન્દ્ર મોદીનો આભાર માન્યો
મોદી સરકારે ખેડૂતોની સમૃદ્ધિ અને તેમના કલ્યાણ માટે સમયાંતરે ઘણા મહત્વપૂર્ણ પગલાં લીધા છે
ખેડૂતોના કલ્યાણ માટેના સંકલ્પ પર ભાર મૂકીને આજે મંત્રીમંડળ દ્વારા શેરડીના ખેડૂતો માટે શેરડીનું એફઆરપી મૂલ્ય અત્યાર સુધીનું સૌથી વધુ ક્વિન્ટલદીઠ રૂ. 290 કરવાના નિર્ણય પર હું પ્રધાનમંત્રી શ્રી નરેન્દ્ર મોદીનો આભાર માનું છું
ખેડૂતોને સરળતાપૂર્વક આત્મનિર્ભર બનાવવાની દિશામાં લેવાયેલા આ નિર્ણયથી ખાંડની નિકાસ અને ઇથેનોલના ઉત્પાદનમાં વધારો થશે, જેનાથી શેરડીના ખેડૂતોની આવક વધશે
મોદી સરકારનો આ કલ્યાણકારક નિર્ણય દેશમાં શેરડીના 5 કરોડ ખેડૂત પરિવારો અને એ સાથે સકળાયેલા 5 લાખ કામદારોને અભૂતપૂર્વ લાભ પ્રદાન કરશે
કેન્દ્રીય ગૃહ મંત્રી શ્રી અમિત શાહે શેરડીના ખેડૂતો માટે વાજબી અને લાભદાયક કિંમત  વધારવા માટે મંત્રીમંડળે લીધેલા નિર્ણય બદલ પ્રધાનમત્રી શ્રી નરેન્દ્ર મોદીનો આભાર માન્યો હતો. શ્રી અમિત શાહે શ્રેણીબદ્ધ ટ્વીટ કરીને કહ્યું હતું કે, મોદી સરકારે ખેડૂતોની સમૃદ્ધિ અને તેમના કલ્યાણ માટે સમયેસમયે ઘણા મહત્વપૂર્ણ પગલાં લીધા છે. એ જ સંકલ્પ સાથે આજે મંત્રીમંડળે શેરડીના ખેડૂતો માટે શેરડીની એફઆરપીનું મૂલ્ય અત્યાર સુધીનો સૌથી વધુ ક્વિન્ટલ દીઠ રૂ. 290 કરવાનો નિર્ણય લીધો છે. હું આ નિર્ણય લેવા બદલ પ્રધાનમંત્રી શ્રી નરેન્દ્ર મોદીનો આભાર માનું છું.
કેન્દ્રીય ગૃહ મંત્રીએ કહ્યું હતું કે, ખેડૂતોને સરળતાપૂર્વક આત્મનિર્ભર બનાવવા માટે લેવાયેલા આ નિર્ણયથી ખાંડની નિકાસ અને ઇથેનોલના ઉત્પાદનમાં વધારો થશે, જેનાથી શેરડીના ઉત્પાદકોની આવક વધશે. મોદી સરકારના આ કલ્યાણકારક નિર્ણયથી દેશના શેરડીના 5 કરોડ ખેડૂત પરિવારો અને એમની સાથે જોડાયેલા 5 લાખ શ્રમિકોને અભૂતપૂર્વ લાભ મળશે.
એફઆરપીનો નિર્ણય કૃષિ ખર્ચ અને મૂલ્ય પંચ ની ભલામણો તથા રાજ્ય સરકારો અને અન્ય હિતધારકો સાથે ચર્ચા કરીને લેવાયો છે. સરકારે મંજૂર કરેલી નવી એફઆરપી ખાંડની મિલો દ્વારા ખાંડની સિઝન 2021-22 માં ખેડૂતો પાસેથી શેરડીની ખરીદી માટે લાગુ થશે. ખાંડનું ક્ષેત્ર એક મહત્વપૂર્ણ કૃષિ આધારિત ક્ષેત્ર છે, જે કૃષિ શ્રમ અને પરિવહન સહિત વિવિધ સંલગ્ન પ્રવૃત્તિઓમાં કાર્યરત લોકો ઉપરાંત શેરડીના લગભગ 5 કરોડ ખેડૂત પરિવારો અને તેમના આશ્રિતો તથા ખાંડની મિલોમાં કામ કરતાં લગભગ 5 લાખ કામદારોની આજીવિકા સાથે જોડાયેલું છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 183
પ્રધાનમંત્રીનું કાર્યાલય
કોમોરોસના રાષ્ટ્રપતિ સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદી સાથે નવી દિલ્હીમાં 10 સપ્ટેમ્બર 2023ના રોજ G20 સમિટની સાથે સાથે કોમોરોસના સંઘના પ્રમુખ મહામહિમ શ્રીમાન અઝાલી અસોમાનીએ મુલાકાત કરી હતી.
રાષ્ટ્રપતિ અસુમાનીએ આફ્રિકન યુનિયનને G20 ના કાયમી સભ્ય બનાવવા માટે તેમની પહેલ અને પ્રયાસો બદલ પ્રધાનમંત્રીનો આભાર માન્યો હતો. તેમણે પોતાનો વિશેષ આનંદ શેર કર્યો કે ભારતની ભૂમિકા અને આફ્રિકા સાથેના સંબંધોને ધ્યાનમાં રાખીને ભારતના G20 પ્રેસિડન્સી દરમિયાન આ બન્યું હતું. તેમને લાગ્યું કે આનાથી ભારત-કોમોરોસ સંબંધોને પણ વેગ મળશે. તેમણે ભારતની G20 પ્રેસિડન્સીની સફળતા માટે વડા પ્રધાનને વધુમાં અભિનંદન આપ્યા.
પ્રધાનમંત્રીએ G20માં જોડાવા બદલ આફ્રિકન યુનિયન અને કોમોરોને અભિનંદન પાઠવ્યા હતા અને ગ્લોબલ સાઉથના અવાજને ઉચ્ચારવા માટેના ભારતના પ્રયાસો પર પ્રકાશ પાડ્યો હતો અને જાન્યુઆરી 2023માં ભારત દ્વારા આયોજિત વૉઇસ ઑફ ગ્લોબલ સાઉથ સમિટને યાદ કરી હતી.
બંને નેતાઓને તેમની દ્વિપક્ષીય ભાગીદારી અંગે ચર્ચા કરવાની તક પણ મળી હતી. તેઓએ ચાલી રહેલી અસંખ્ય પહેલો પર સંતોષ વ્યક્ત કર્યો અને દરિયાઈ સુરક્ષા, ક્ષમતા નિર્માણ અને વિકાસ ભાગીદારી જેવા ક્ષેત્રોમાં સહકાર માટેની તકો અંગે ચર્ચા કરી.
CB/GP/JD
(
ઉપરાષ્ટ્રપતિ સચિવાલય
મહાવીર જયંતીની પૂર્વ સંધ્યાએ ઉપરાષ્ટ્રપતિએ રાષ્ટ્રને શુભેચ્છા પાઠવી
મહાવીર જયંતીની પૂર્વ સંધ્યાએ ભારતના ઉપરાષ્ટ્રપતિ શ્રી એમ વેંકૈયા નાયડુએ દેશના લોકોને શુભેચ્છા પાઠવી હતી. એક સંદેશમાં તેમણે ભગવાન મહાવીરને પૃથ્વી પર અવતારિત સૌથી આકર્ષક આધ્યાત્મિક ગુરૂઓમાંના એક તરીકે વર્ણવ્યા હતા અને કોવિડ-19 દ્વારા ઉત્પન્ન થયેલ સંકટના આ સમયમાં તેમના જીવનમાંથી પ્રેરણા લેવા લોકોને જણાવ્યું હતું.
મહાવીર જયંતી પર ઉપરાષ્ટ્રપતિનો સંદેશ:
“મહાવીર જયંતીના પાવન અવસર પર દેશવાસીઓને હાર્દિક અભિનંદન અને શુભકામનાઓ પાઠવું છું.
ભગવાન મહાવીર, આ સંસારમાં જન્મ લેનારા સૌથી તેજસ્વી અને મૂર્ધન્ય આધ્યાત્મિક ગુરુઓમાંના એક હતા. સૌના પ્રત્યે કરુણાથી પ્રેરિત, અહિંસા, સત્ય, નિષ્ઠા, નિઃસ્પૃહતા અને ત્યાગનો તેમનો ચિરંજીવી સંદેશ શાશ્વત છે. તેમણે સર્વત્ર સાર્વભૌમિક સ્નેહનો મંત્ર આપ્યો અને જણાવ્યું કે તમામ પ્રાણી માત્ર, પછી તે પશુ હોય કે વનસ્પતિ, બધા જ એકસમાન છે અને આદર અને કરુણામય સ્નેહના અધિકારી છે.
આજે જ્યારે માનવતા કોવિડ-19ના ચેપની મહાઆપત્તિનો સામનો કરી રહી છે, ખાસ કરીને ત્યારે, આપણે ભગવાન મહાવીરના જીવન, તેમની અનાસક્ત નિઃસ્પૃહતા, જીવન પ્રત્યે સકારાત્મક દૃષ્ટિકોણ રાખવાનો તેમનો આગ્રહ, સ્નેહ, શાંતિ અને સહિષ્ણુતાના તેમના સંદેશમાંથી શિક્ષણ અને પ્રેરણા લેવી જોઈએ.
આ ભયાનક પડકારની સામે આપણે સાથે મળીને એકતાપૂર્વક રહીએ અને માત્ર પોતાની જ નહિ પરંતુ અખિલ વિશ્વની રક્ષા કરીએ, તેને સુરક્ષિત બનાવીએ.
ચાલો, આપણે આ સંકટના દુષ્પ્રભાવોથી બચવા અને બહાર નીકળવા માટે, તે લોકોની સેવા સહાયતા કરીએ જે આપણા કરતા ઓછા ભાગ્યશાળી રહ્યા છે. ચાલો આપણે બંધુત્વઅને માનવતાનો સંદેશ ફેલાવીએ. દયા અને કરુણા દ્વારા ભગવાન મહાવીર પ્રત્યે આપણી સાચી શ્રદ્ધા અને આસ્થા વ્યક્ત કરીએ.”
GP/RP
મંત્રીમંડળ
મંત્રીમંડળે બિન-સૂચિત, વિચરતા અને અર્ધ-વિચરતા સમુદાયો માટે વિકાસ અને કલ્યાણ બોર્ડની રચનાની દરખાસ્તને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળે બિન-સૂચિત, વિચરતા અને અર્ધ-વિચરતા સમુદાયો  માટે વિકાસ અને કલ્યાણ બોર્ડની રચનાને મંજૂરી આપી દીધી છે.
પૃષ્ઠભૂમિઃ
એનડીએ સરકાર આ દેશનાં સૌથી વધુ વંચિત નાગરિકો સુધી પહોંચવા કટિબદ્ધ છે. દેશમાં સૌથી વધુ વંચિત સમુદાયોમાં બિનસૂચિત, વિચરતા અને અર્ધ-વિચરતા સમુદાયો  સામેલ છે. આ સમુદાયો સુધી પહોંચવું મુશ્કેલ છે, તેઓ ઓછા જોવા મળે છે અને એટલે અવાર-નવાર વિકાસલક્ષી સુવિધાઓથી વંચિત રહી જાય છે. જ્યારે મોટા ભાગના ડીએનટી અનુસૂચિત જાતિઓ , અનુસૂચિત જનજાતિઓ  અને અન્ય પછાત વર્ગોની  ક્ષેણીઓમાં ફેલાયેલા છે, ત્યારે કેટલીક ડીએનટીને એસસી, એસટી કે ઓબીસીમાંથી એક પણ ક્ષેણીમાં આવરી લેવામાં આવેલા નથી.
એટલે નીતિ આયોગનાં ઉપાધ્યક્ષના વડપણ હેઠળ એક સમિતિની રચના કરવાની મંજૂરી આપવામાં આવી છે, જે બિન-સૂચિત, વિચરતા અને અર્ધવિચરતા સમુદાયો ની ઓળખ કરવાની પ્રક્રિયા પૂર્ણ કરશે, જેને હજુ ઔપચારિક રીતે વર્ગીકૃત કરવામાં આવી નથી.
સરકારે જુલાઈ 2014માં બિન-સૂચિત, વિચરતા અને અર્ધવિચરતા સમુદાયો માટે રાષ્ટ્રીય પંચ ની રચના કરી હતી, જેનો સમયગાળો ત્રણ વર્ષ હતો અને આ પંચે રાજ્યમુજબ બિન-સૂચિત અને વિચરતા સમુદાયોની યાદી તૈયારી કરવાની હતી તથા સંબંધિત બિન-સૂચિત અને વિચરતા સમુદાયોનાં સંબંધમાં ઉચિત પગલાં સૂચવવાનાં હતાં, જેને કેન્દ્ર સરકાર કે રાજ્ય સરકાર લઈ શકે. પંચે 9 જાન્યુઆરી, 2015નાં રોજ એની કામગીરી શરૂ કરી હતી અને એનો અહેવાલ 8 જાન્યુઆરી, 2018નાં રોજ સુપરત કર્યો હતો.
પંચે આ સમુદાયો માટે કાયમી પંચ સ્થાપિત કરવાની ભલામણ કરી હતી. મોટા ભાગનાં ડીએનટીને એસસી, એસટી કે ઓબીસીમાં આવરી લેવામાં આવ્યાં હોવાથી કાયમી પંચનું બંધારણ વિકાસલક્ષી કાર્યક્રમોનાં અમલીકરણ માટે બહુ અસરકારક નહીં રહે, તેનાં બદલે એ ફરિયાદનું નિવારણ કરશે અને એટલે એસટી માટેનાં હાલનાં પંચ , એસટી માટેનું પંચ  અને ઓબીસી માટેનું પંચ ની કામગીરી સાથે ઘર્ષણ થશે એટલે ફરિયાદનાં નિવારણ પર વિચાર કરવામાં આવશે. આ કારણે સરકારે બિન-સૂચિત, વિચરતા અને અર્ધવિચરતા સમુદાયો માટે વિકાસ અને કલ્યાણ કાર્યક્રમોનો અમલ કરવાનાં ઉદ્દેશ માટે સામાજિક ન્યાય અને સશક્તિકરણ મંત્રાલયનાં નેજાં હેઠળ સોસાયટી નોંધણી ધારા, 1860 હેઠળ વિકાસ અને કલ્યાણ મંડળની સ્થાપના કરવાનો નિર્ણય લીધો છે.
પંચે રાજ્ય મુજબ તૈયાર કરેલી સમુદાયોની યાદી અધૂરી છે. આ યાદી એ અર્થમાં અધૂરી છે કે, કેટલાંક સમુદાયોનાં સંબંધમાં પંચે તેનાં અહેવાલમાં વધારે પુષ્ટિ કરવાની જરૂરિયાત હોવાનું જણાવ્યું છે.
RP
(Visitor Counter : 233